Barn av Jordens Pris

**Barn av Jordens Pris** er en norsk pris som blir gitt en person eller et prosjekt, som har vist omsorg og evne til å hjelpe nødlidende barn. Prisen var på  men ble øket til 150 000 kroner i 2023 og deles ut hvert år i juni på Nordkapp.

Forfatteren Simon Flem Devold fikk i 1987 ideen om at Nordkapp kunne benyttes til noe med positiv betydning langt utover Norges grenser. I samarbeid med blant annet *Nordkapps Vel* ble sju barn fra ulike kanter av verden samlet på Nordkapp. Herav kommer navnet *Barn av Jorden*. 

Barn av jorden er en skulpturgruppe består av syv store, sirkulære relieffer som står i en halvsirkel på Nordkapplatået. 
 
## Relieffene
De syv barna fra like mange kanter av verden møttes på Nordkapp i juni 1988. Det var Jasmine fra Dar-es-Salaam i Tanzania, Rafael fra Rio de Janeiro i Brasil, Ayumi fra Kawasaki i Japan, Sithidej fra Bangkok i Thailand, Gloria fra Jesi i Italia, Anton fra Murmansk i det daværende Sovjetunionen og Louise fra New York i USA. På Nordkapp formet barna i fellesskap relieffer i leire. I juni 1988 ble relieffene avduket. De uttrykte barnlig kreativitet, humor og varme.

I 1989 ble relieffene, støpt i bronse og montert i ramme av granitt, reist på Nordkapp-platået utenfor Nordkapphallen. En bronseskulptur av kunstneren Eva Rybakken med temaet *mor og barn* ble plassert like ved relieffene.

Prosjektet på Nordkapp ble i 1992 til *Stiftelsen Barn av Jorden*.  Prisen finansieres med tilskudd fra Nordkapps Vel og stiftelsens grunnkapital på cirka en million kroner.

## Prisvinnere
* 1989 – Inger Harrington, til start av hennes prosjekt for gatebarn i São Paulo, Brasil
* 1990 – Almaz Eshepe, medarbeider av Mor Teresa, til et prosjekt i Etiopia
* 1991 – Norsk Forbund for Psykisk Utviklingshemmede, til et prosjekt på Mauritius
* 1992 – Det Norske Flyktningeråd, til Ukwimi, et prosjekt for flyktningebarn i Zambia
* 1993 – UNICEF, til et program for psykisk krigsskadde barn i eks-Jugoslavia
* 1994 – Johan Jørgen Holsts Minnefond (prisbeløpet ble ikke utbetalt)
* 1995 – Inger Harrington, for andre gang, til hennes arbeid for gatebarn i Brasil
* 1996 – Frantz Johansen, til hjelp for hjemløse barn i Romanias hovedstad București
* 1997 – Mette S. Eliseussen, til et beskyttelse av afghanske barn mot landminer
* 1998 – Rachel Trovi, til hennes arbeid for nødlidende barn i Manila på Filippinene
* 1999 – SOS-barnebyer Norge, til en by for russiske barn i Murmansk på Kola
* 2000 – Trevor Sibande, for svart ungdom i slumstrøk i Johannesburg, Sør-Afrika
* 2001 – Amnesty International Norge, for bedre levevilkår for barn på Kolahalvøya
* 2002 – Anne Kristine Herje, til arbeidet blant slumbarna på Haiti i Det karibiske hav
* 2003 – Cecilie Nordstrøm, til hjelp for handikappede barn i Kaliningrad
* 2004 – Ingvill Ceïde og Nina Bønå, til skoleprosjekt for nødlidende barn på Haiti
* 2005 – Kari Harbakk, til hennes banebrytende innsats for barn i Kina
* 2006 – Terje Jacobsen, til hans innsats blant barn i slumområdet Soweto i Sør-Afrika
* 2007 – Unn-Lisbet Jensen-Muj, til hennes arbeid for foreldreløse barn i Guatemala
* 2008 – Ynghild Solholm, til hennes prosjekter for nødlidende barn i Zimbabwe
* 2009 – Liv Haug, til hennes omfattende arbeid for barn og mødre i regnskogen i Peru
* 2010 – Ingvill Ceïde og Nina Bønå, for andre gang, til deres prosjekt på Haiti
* 2011 – Ane Lillian Tveit, til hennes arbeid for funksjonshemmede barn i Moldova
* 2012 – Anne Louise Hübert, til hennes mange prosjekter for nødlidende barn i Kenya
* 2013 – Richard Kiwanuka, til nødlidende barn i Uganda og integrering av innvandrerbarn i Norge
* 2014 – Alaa Alshaham og Paz Cohen, til arbeidet for økt tillit og forståelse mellom arabiske og jødiske barn
*2015 – Halvard Hasseløy, til Open Heart – humanitær hjelp til fattige i Øst-Europa
*2016 – Seljord Folkehøgskule, til samarbeidsprosjektet Balika Peace Home i Nepal
*2017 – Mari Maurstad, til organisasjonen Zulufadders innsats for foreldreløse barn i Zululand
*2018 – Wenche Thorkildsen og Edith Villamor, til Sea and Sun Ministries' prosjekter for fattige barn på Filippinene
*2019 – Hanne Baardseth og Gladys Espinoza Tejada, til barnehjemmet Villa Porvenir og deres arbeid for fattige og foreldreløse barn i Bolivia
*2020 – Siv Mika Engebretsen, til organisasjonen Amigitos (Små venner), som gir humanitær hjelp i den lille øystaten i Det karibiske hav
*2021 – Impande Foundation bidrar til at barn og unge fra sårbar bakgrunn i sørlige deler av KwaZulu-Natal og nordlige deler av Eastern Cape i Sør-Afrika gis muligheter til å utvikle sine evner og talent
*2022 – Hei Verden, skolenes egen solidaritetsaksjon som i snart 50 år har jobbet for solidaritet mellom barn over landegrensene. De støtter utdanningsprosjekter i Laos, Bangladesh, Zambia og Peru, og arbeider for å utvikle solidariske holdninger blant elever i den norske skolen
*2023 – Live Åtte, gir tilbud om avlastning til barn og unge for familier med utviklingshemming i Kathmandu i Nepal
*2024 – human:kind(be both), hjelper barn i Chiselet i Romania, barnesenter får hjelp med mat, klær, hygiene og skolegang

## Referanser


## Eksterne lenker
* Barn av Jordens nettsider Besøkt 30. november 2020